תוכנית השבוע – 5 ימים
שבוע שוויון זכויות לאנשים עם מוגבלות – רואים את האדם    |    שם: ____________ כיתה: ______
יום א׳ 👀 רואים את האדם
☀️ פתיחת בוקר (5 דק׳): כל אחד ואחת כותבים על פתק "דבר אחד שאני טוב/ה בו ודבר אחד שקשה לי". מקבצים על הלוח – כולנו גם וגם.
	יסודי
	חט״ב
	חט״ע
	עולים
	חנ״מ

	משחק "מיתוס או עובדה" בכיתה (באתר), ואז שיחה: מה הפתיע אתכם? יוצרים יחד "ענן מילים מכבדות" – מילים שנרצה לשמוע כשמדברים עלינו.
	"מה אני יודע/ת – מה אני רוצה לדעת": טבלה בזוגות, ואז חידון מיתוס/עובדה. מסיימים במשחק "מילים מכבדות" ובשאלה: למה השפה משנה את האופן שבו אנחנו רואים אנשים?
	פתיחה בשאלה: "מה ההבדל בין מוגבלות לבין חסם?" – מציגים את שתי הגישות: הגישה הרפואית (הבעיה באדם) והגישה החברתית (החסמים בסביבה). חידון מיתוס/עובדה ודיון קצר על שפה מכבדת.
	לוֹמְדִים 5 מִלִּים: אָדָם, מוּגְבָּלוּת, נָגִישׁ, עֶזְרָה, שָׁוֶה. מַתְאִימִים מִלָּה לִתְמוּנָה, וְאוֹמְרִים מִשְׁפָּט: "כֻּלָּנוּ שׁוֹנִים, כֻּלָּנוּ שָׁוִים".
	מעגל בוקר: כל אחד מראה בתמונה או בתנועה משהו שהוא אוהב לעשות. שיר/תנועה משותפת. מדביקים כוכב ליד השם: "אני טוב/ה ב..."


🏠 משימת המשך: לשים לב השבוע למקום אחד שקל להגיע אליו ולמקום אחד שקשה.
🌱 גש״ר מאח״ד – ש (שכל): ידע מפרק דעות קדומות. ח (חברה): כשמדברים בכבוד, כולם מרגישים שייכים.
יום ב׳ ♿ נגישות היא של כולנו
☀️ פתיחת בוקר: "מי השתמש פעם ברמפה עם עגלה, מזוודה או אופניים?" – נגישות עוזרת להרבה אנשים.
	יסודי
	חט״ב
	חט״ע
	עולים
	חנ״מ

	משחק "מה נגיש כאן?" (באתר) על המסך, ואז סיור קצר בקבוצות במסדרון ובחצר: מצלמים או מציירים מקום נגיש אחד ומקום שאפשר לשפר.
	"סוקרי נגישות": קבוצות מקבלות אזור בבית הספר ורשימת בדיקה (באתר / מודפסת). כל קבוצה מציגה 2 ממצאים ו־1 הצעה מעשית.
	סקר נגישות מלא בעזרת כלי הבדיקה באתר + כתיבת "מכתב המלצות" להנהלה: ממצא, למה זה חשוב, הצעה, מי יכול לבצע. אפשר לכלול גם נגישות דיגיטלית (אתר, סרטונים, מסמכים).
	מְשַׂחֲקִים "מָה נָגִישׁ כָּאן?". לוֹמְדִים מִלִּים: רַמְפָּה, מַעֲלִית, שֶׁלֶט, דֶּלֶת, מַדְרֵגוֹת. הוֹלְכִים בְּבֵית הַסֵּפֶר וּמַרְאִים: "פֹּה נָגִישׁ 👍" אוֹ "פֹּה קָשֶׁה 👎".
	סיור קצר עם מבוגר: מחפשים סמלים (♿ 🛗 🚻). מדביקים מדבקת 👍 ליד מקום נוח להגיע אליו. משחק התאמה: סמל – מקום.


🏠 משימת המשך: לחשוב על רעיון אחד שיהפוך את הכיתה שלנו לנוחה יותר לכולם.
🌱 גש״ר מאח״ד – ד (דמיון): מדמיינים בית ספר שכולם יכולים להגיע לכל מקום בו – ומתכננים צעד ראשון.
יום ג׳ 🤟 מדברים בהרבה דרכים
☀️ פתיחת בוקר: אומרים "בוקר טוב" בלי מילים – בחיוך, בנפנוף, במבט. אחר כך מסבירים: שפת הסימנים היא שפה מלאה, עם דקדוק משלה – לא סתם תנועות.
	יסודי
	חט״ב
	חט״ע
	עולים
	חנ״מ

	שלוש תחנות קצרות: לומדים שלום / תודה / חבר בשפת הסימנים הישראלית מסרטון שבו מסמנים אנשים חירשים; כותבים את השם בברייל (באתר); משחק "תגידו את זה פשוט".
	עבודה בקבוצות: כל קבוצה חוקרת דרך תקשורת אחת (שפת סימנים, ברייל, שפה פשוטה, תקשורת תומכת וחליפית – תת״ח) ומלמדת את הכיתה 3 דקות.
	"פישוט לשוני": לוקחים הודעה אמיתית של בית הספר וכותבים אותה מחדש בשפה פשוטה (משפטים קצרים, מילים מוכרות, סדר ברור). דיון: למה מידע נגיש הוא זכות ולא טובה?
	לוֹמְדִים 3 סִימָנִים מִסִּרְטוֹן: שָׁלוֹם, תּוֹדָה, חָבֵר. כּוֹתְבִים אֶת הַשֵּׁם בְּבְּרַיְל. מְדַבְּרִים: "אֵיךְ אוֹמְרִים שָׁלוֹם בַּשָּׂפָה שֶׁלִּי?"
	לוח תקשורת בתמונות: בוחרים תמונה כדי לבקש (מים, הפסקה, עזרה). מתרגלים סימן "תודה" עם מבוגר. ממששים נקודות ברייל בכרטיס.


🏠 משימת המשך: ללמד מישהו בבית מילה אחת חדשה – בסימן או בברייל.
🌱 עש״ן ד״ק: כשמשהו חדש מביך אותי (שפה שאני לא מכיר/ה) – עוצרים, נושמים, אומרים לעצמנו "מותר לטעות כשלומדים" – וממשיכים.
יום ד׳ ⚖️ זכויות, קולות ודילמות
☀️ פתיחת בוקר: המשפט "שום דבר עלינו – בלעדינו". מה הוא אומר לכם? מי צריך להיות שותף להחלטות?
	יסודי
	חט״ב
	חט״ע
	עולים
	חנ״מ

	כרטיסי "מה הייתם עושים?" (באתר): בוחרים יחד, מדברים על הסיבות. לומדים את כלל הזהב: שואלים לפני שעוזרים. מכינים שאלות מכבדות לאורח/ת של מחר.
	דילמות בקבוצות + "חוק שוויון זכויות לאנשים עם מוגבלות" במשפט אחד לכל סעיף שבחרנו. מכינים שאלות למפגש עם אורח/ת, ומסננים יחד שאלות שעלולות להביך.
	דיון מובנה: החוק (1998) והאמנה הבינלאומית (2006) – מה בין זכות לבין "התאמה"? כל קבוצה בוחרת תחום (חינוך, תעסוקה, תחבורה, פנאי) ובודקת: מה כבר קיים, מה עוד חסר.
	לוֹמְדִים: "זְכוּת" – מָה מַגִּיעַ לְכָל אָדָם. מְשַׂחֲקִים בְּכַרְטִיסֵי "מָה הָיִיתֶם עוֹשִׂים?" בְּעִבְרִית קַלָּה. מִשְׁפָּט חָשׁוּב: "רוֹצֶה עֶזְרָה?"
	משחק תמונות "מה עושים?": בוחרים בין שתי תמונות (שואלים "רוצה עזרה?" / דוחפים בלי לשאול). מתרגלים יחד את המשפט "רוצה עזרה?"


🏠 משימת המשך: לשאול בבית – האם אתם מכירים מקום שהפך לנגיש יותר בשנים האחרונות?
🌱 מעש״ה בפעולה: כשמישהו נפגע מהערה – מחויבות ("אני איתך"), עידוד לפעולה קטנה, שאלות ("מה יעזור לך עכשיו?"), וסדר ברור של מה קורה עכשיו.
יום ה׳ 🌟 יום שיא: כולנו שונים, כולנו שווים
☀️ פתיחת בוקר: כינוס קצר – סרטון/מצגת פתיחה, הסבר על הסבב, וכלל היום: "סקרנות בכבוד".
	יסודי
	חט״ב
	חט״ע
	עולים
	חנ״מ

	סבב תחנות (ראו "יום השיא"), ובסוף כל כיתה מוסיפה ידיים צבעוניות לקיר "כולנו שונים, כולנו שווים" וחותמת על אמנה.
	סבב תחנות, מפגש עם אורח/ת, וכתיבת "אמנת כיתה לנגישות ושייכות" עם 3 התחייבויות מעשיות.
	סבב תחנות + צוות תלמידים מוביל תחנה ליסודי/לחט״ב (חונכות). מסיימים בהגשת המלצות הנגישות להנהלה.
	סְבַב תַּחֲנוֹת בִּקְבוּצוֹת. בְּסוֹף הַיּוֹם: כּוֹתְבִים מִלָּה אַחַת עַל הַקִּיר – "כֻּלָּנוּ שׁוֹנִים, כֻּלָּנוּ שָׁוִים".
	תחנות מותאמות (חושים, משחק בוצ׳ה, יצירה), עם לוח יום בתמונות ופינה שקטה. בסוף – תעודה אישית.


🏠 משימת המשך: לקיים את ההתחייבות האישית שבחרנו – ולספר עליה בעוד שבוע.
🌱 גש״ר מאח״ד – ח (חברה) ומ״א (מערכת אמונות): "כולנו שייכים". האמנה הכיתתית הופכת את הערך למעשה.
יצרה: רוית ראש בן ישי




